Polianovkos taika

Polianovkos taika – taikos sutartis tarp Maskvos Didžiosios kunigaikštystės ir ATR, sudaryta 1634 m. gegužės 17 (gegužės 27) d. – birželio 4 (birželio 14) d. Semlevo () kaime šalia Polianovkos () upės tarp Viazmos ir Dorogobužo, kuria užbaigtas 1632-1634 m. ATR-Maskvos karas.

Sutartį abi šalis ratifikavo 1635 m.

 Šalių atstovai 
MDK derybose atstovavo bojarinas Fiodoras Ivanovičius Šeremetjevas (), okolničis kunigaikštis Aleksėjus Michailovičius Lvovas (), dvarininkas Steponas Matvejevičius Projestevas (), djakai Grigorijus Nečajevas () ir Vasilijus Prokopjevas ().Львова Д. Л. Русские дипломатические миссии на переговорах с Речью Посполитой в 1634–1635 гг.  

ATR atstovavo Lenkijos vyskupas J.Zadzik ir Kristupas Radvila Jaunesnysis.

 Sutarties sąlygos 
 Patvirtinti Deulino paliaubuose sutarti teritoriniai pasikeitimai – Lenkijos karalystei liko Černigovas ir Novgorodas-Severskas, o LDK – Smolenskas, Trubačevskas, Roslavlis ir kiti (išskyrus Serpeiską)
 ATR įsipareigojo išvesti savo kariuomenę iš MDK teritorijos
 Lenkijos karalius Vladislovas IV atsisakė pretencijų į MDK sostą
 MDK įsipareigojo sumokėti ATR 20 tūkst. rublių
 Nedelsiant pasikeičiama belaisviais be išpirkų ir sulaikymo
 Sienų žymėjimas (1635–1648 metais vykdė 5 komisijos)

Lenkijos pusės siūlytos, tačiau nepatvirtintos sąlygos:
 teisė statyti katalikiškas bažnyčias, įsigyti votčinas (žemę, ) MDK (kaip ir rusams), laisvai sudarinėti santuokas abiejų valstybių gyventojams
 Maskvos valdovo titule naudoti „царь своей Руси“, o ne „царь всея Руси“
 siūlymas dėl bendrų pastangų Baltijos jūroje, kad «король польский и великий государь московский должны вместе стараться, чтоб был у них наряд пушечный, корабли и люди воинские на море Ливонском (Балтийском) и на море Великом (Черном) для расширения границ»С. Соловьев. История России, т. IX, стр. 12–13..

Nors sutartis iš esmės nebuvo naudinga MDK, tačiau sprendė dinastinę problemą ir sustiprino Romanovų autoritetą.Поляновский мир (по материалам Советской военной энциклопедии в 8-ми томах, том 5).  Kita vertus, MDK teritoriniai nuostoliai buvo riboti ir iš esmės nepadidėjo, o ATR atiteko tik tai, kas jau buvo kontroliuota iki Smolensko karo pradžios.Геллер М. Я. История Российской империи, Глава 4. Россия Московская,   Sutartis nepanaikino pagrindų tolimesniems valstybių konfliktams.

 Šaltiniai 

Kategorija:Taikos sutartys
Kategorija:ATR sutartys
Kategorija:Rusijos sutartys
Kategorija:LDK-Rusijos santykiai
Kategorija:1634 metai
Kategorija:ATR-Maskvos karas (1632-1634)